CELEX: 62018TN0551
Language: mt
Date: 2018-09-19 00:00:00
Title: Kawża T-551/18: Rikors ippreżentat fid-19 ta’ Settembru 2018 – Oblitas Ruzza vs Il-Kunsill

26.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 427/86
            
         
      Rikors ippreżentat fid-19 ta’ Settembru 2018 – Oblitas Ruzza vs Il-Kunsill
      (Kawża T-551/18)
      (2018/C 427/114)
      Lingwa tal-kawża: l-Ingliż
      
         Partijiet
      
      
         Rikorrenti: Sandra Oblitas Ruzza (Karakas, il-Venezwela) (rappreżentanti: F. Di Gianni u L. Giuliano, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill (PESK) 2018/901 tal-25 ta’ Ġunju 2018 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela (1) u r-Regolament ta' Implimentazzjoni tal-Kunsill (UE) 2018/899 tal-25 ta’ Ġunju 2018 li jimplimenta r-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela (2), sa fejn id-dispożizzjonijiet tagħhom jikkonċernaw lir-rikorrenti; u
               
            
                  —
               
               
                  tikkundanna lill-Kunsill għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv, ibbażat fuq l-argument li l-atti kkontestati huma vvizzjati b’nuqqas manifest ta’ evalwazzjoni u b’nuqqas ta’ indikazzjonijiet preċiżi u konsistenti.
                  
                              —
                           
                           
                              F’dan ir-rigward, ir-rikorrenti ssostni li l-Kunsill wettaq żball manifest ta’ evalwazzjoni fir-rigward tal-funzjonijiet u tar-rwol tal-istess rikorrenti u li dan ma żvelax sensiela ta’ indikazzjonijiet preċiżi u konsistenti insostenn tal-allegazzjonijiet tiegħu. Ir-rikorrenti ssostni ulterjorment li l-Kunsill naqas milli jwettaq evalwazzjoni korretta tal-provi jew, mill-inqas, tali evalwazzjoni kienet manifestament żbaljata.
                           
                        
            
                  2.
               
               
                  It-tieni motiv, ibbażat fuq l-argument li l-miżuri restrittivi imposti mill-atti kkontestati jikkostitwixxu restrizzjoni inġustifikata u sproporzjonata tad-dritt fundamentali għall-proprjetà tar-rikorrenti.
               
            
         (1)  Deċiżjoni tal-Kunsill (PESK) 2018/901 tal-25 ta’ Ġunju 2018 li temenda d-Deċiżjoni (PESK) 2017/2074 dwar miżuri restrittivi fid-dawl tas-sitwazzjoni fil-Venezwela (ĠU 2018, L 1601, p. 12).
      
         (2)  Regolament ta’ Implimentazzjoni tal-Kunsill (UE) 2018/899 tal-25 ta’ Ġunju 2018 li jimplimenta r-Regolament (UE) 2017/2063 dwar miżuri restrittivi fid-dawl tas-sitwazzjoni fil-Venezwela (ĠU 2018, L 1601, p. 5)